Անատոլիական վագրեր

**Անատոլիական վագրերը** ( ) թուրքական տնտեսության համատեքստում  Թուրքիայի մի շարք քաղաքներ են, որոնք 1980-ական թվականներից սկսած՝ աճի տպավորիչ ռեկորդներ են գրանցել, ինչպես նաև առաջ են բերել ճանաչված ձեռներեցների որոշակի տեսակ, որոնց ձեռնարկությունները հիմնականում փոքր կարգավիճակից հասել են միջինի մակարդակի։

Ինչ վերաբերում է կոնկրետ քաղաքներին, տերմինն առավել հաճախ օգտագործվում է Դենիզլիի, Գազիանթեփի, Կայսերիի, Բալըքեսիրի, Քոնիայի, Քահրամանմարաշի, Բուրսայի և Իզմիթի տարածաշրջանային կենտրոնների համար։ Թուրքիայի ներսում շեշտը դրվել է այն քաղաքների վրա, որոնք տարիների ընթացքում քիչ պետական ներդրումներ կամ սուբսիդիաներ են ստացել։ Հատկապես Օրդուն, Չորումը, Դենիզլին, Գազիանթեփը և Քահրամանմարաշը նշված են այն քաղաքների թվում, որոնք «իրենք են իրենց ստեղծել»։ Թուրքիայի Էգեյան տարածաշրջանի Դենիզլի  քաղաքը անատոլիական վագրերին բնորոշ արագ աճի թերևս ամենավաղ նմուշօրինակն է, իսկ Գազիանթեփը, Մալաթիան, Քոնյան և Կայսերին ամենավերջին ակնառու վագրերն են՝ ելնելով իրենց սահմաններում գործող այն  ընկերությունների թվից, որոնք տեղ են զբաղեցնում Թուրքիայի 500 խոշորագույնների շարքում։

Արտադրական միավորները մի կողմ դնելով՝ կարելի է ասել, որ *անատոլիական վագրեր* սահմանումը հիմնականում բացառում է  հասարակական կապիտալով ձևավորված ընկերությունները, ինչպես նաև այն ընկերությունները, որոնք իրենց գլխամասային գրասենյակներն ունեն Թուրքիայի խոշորագույն քաղաքներում, մասնավորապես Ստամբուլում, Անկարայում, Իզմիրում, Բուրսայում և Ադանայում։ Որոշակի տարածվածություն ունի նաև *անատոլիական առյուծներ* եզրույթը (թուրք. *Anadolu Aslanları* )՝ մասնավոր հատվածի *Askon* ասոցիացիայի անունով, որը միավորում է մի շարք այլ քաղաքների այն գործարարներին, ովքեր ընդհանուր եզրեր են գտել միմյանց միջև։ Այդ ասոցիացիան մասնաճյուղեր ունի Անկարայում, Բուրդուրում, Բուրսայում, Գեբզեում, Իզմիթում, Քոնիայում, Մալաթիայում և Տրապիզոնում։ *Առյուծներ*ը մի շարք պատճառներով ավելի քիչ են հիշատակվում, քան *վագրեր*ը։ Գործածվում են նաև տերմինի այլ տարբերակներ, ինչպես, օրինակ, «Թուրքիայի վագրերը» կամ «թուրքական վագրերը», որ կիրառվում է PBS- ի կողմից՝ չբացառելով  առավել հաճախ օգտագործվող «անատոլիական վագրեր»  ձևը։

!Քաղաքը !!Ընկերությունների քանակը
|-
|Դենիզլի ||29
|-
|Գազիանթեփ & Կայսերի ||23
|-
|Բալիքեսիր ||15
|-
|Քոնիա ||14
|-
|Քահրամանմարաշ ||9
|-
|Օրդու ||7
|-
|Սամսուն ||5
|-
|Չորում ||8
|-
|Տրապիզոն & Յունիե ||4
|-
|Քոթահիա & Նիղդե ||3
|-
|Ադիյաման & Աֆիոնկարահիսար& Չանղրը & Գիրսուն& Իսպարտա & Քարաման& Մալաթիա ||2
|-
|}
Քաղաքական ընտրությունների արդյունքների և քվեարկության միտումների տեսակետից խնդրո առարկա քաղաքները կարող են մեծապես տարբերվել միմյանցից։ 2005 թվականին Եվրոպական կայունության նախաձեռնության ուսումնասիրությունը, որը կենտրոնացած էր Կայսերիի վրա, օգտագործում է «Իսլամական կալվինիստներ» տերմինը՝ ձեռներեցներին և նրանց արժեքները սահմանելու համար։ Թուրքիայում մի քանի բիզնես մրցանակներ կամ կոնֆերանսներ վկայակոչում են «անատոլիական վագրեր» տերմինը կամ դրա տարբերակները։ Տերմինն ինքը կրկնօրինակվել է *[[Չորս ասիական վագրեր|ասիական վագրերից]]*։

## Աշխարհագրական բաշխվածություն
Ստամբուլի արդյունաբերական պալատի՝ 2005 թվականին հրապարակած Թուրքիայի լավագույն 1000 արդյունաբերական ձեռնարկությունների ամենամյա վարկանիշի հիման վրա կազմված հարակից աղյուսակը պարունակում է քաղաքներ, որոնք լավագույնս համապատասխանում են *անատոլիական վագրեր* սահմանմանը։  Ընդ որում՝ այս քաղաքներից Տրապիզոնը մեկ ընկերություն ունի թոփ 25-ում։

## Տես նաև
* Թուրքիայի տնտեսություն
* Թուրքական Ռիվիերա
* Վագրային տնտեսություն
* Tiger Cub տնտեսություններ

## Ծանոթագրություններ

## Արտաքին հղումներ
* Անատոլիական առյուծների գործարարների ասոցիացիա

## Գրականություն
* 

Կատեգորիա:1980-ականներ Թուրքիայում
Կատեգորիա:1980-ականների տնտեսական պատմություն
Կատեգորիա:Թուրքիայի տարածաշրջաններ
Կատեգորիա:Թուրքիայի տնտեսություն
Կատեգորիա:Կենտրոնական Անատոլիա